
MINTI HAP PYETËSORIN PËR IDENTIFIKIMIN E GJENDJES DHE NEVOJAVE TË SEKTORIT TË ZEJEVE NË KOSOVË

Ministria e Industrisë, Ndërmarrësisë, Tregtisë dhe Inovacionit (MINTI)
Departamenti i Ndërmarrësisë

Ministria e Industrisë, Ndërmarrësisë, Tregtisë dhe Inovacionit (MINTI), përmes Departamentit të Ndërmarrësisë, ka iniciuar procesin e mbledhjes së të dhënave për sektorin e zejeve në Kosovë, me qëllim të krijimit të një baze të strukturuar të të dhënave dhe të një pasqyre më të qartë mbi gjendjen aktuale, strukturën, nevojat dhe potencialin zhvillimor të këtij sektori.

Në këtë kuadër, MINTI fton të gjithë zejtarët, artizanët dhe përfaqësuesit e ndërmarrjeve zejtare në Kosovë që të marrin pjesë në këtë proces, duke plotësuar pyetësorin përmes linkut të mëposhtëm:

Linku për plotësimin e pyetësorit:
https://forms.gle/jLMm9KgRnRoTFeSf8 

Pyetësori synon identifikimin dhe kategorizimin e veprimtarive zejtare, si dhe mbledhjen e informatave lidhur me karakteristikat, nevojat dhe sfidat e këtij sektori.

Të gjitha informacionet do të trajtohen me konfidencialitet të plotë dhe do të përdoren vetëm për qëllime analitike dhe institucionale, në formë të përmbledhur.

